Ինչ վերաբերում է ՀԱՊԿ նախագահների՝ ղարաբաղյան հակամարտությանը նվիրված հայտարարությանը, նշենք, որ այն միանգամայն փոխզիջումային է ստացվել: Այստեղ տեղ են գտել եւ հայկական, եւ ադրբեջանական կողմի մոտեցումները: Վիեննայում ձեռք բերված պայմանավորվածությունների հիշատակումը հայկական կողմի շահերից է, այն դեպքում, երբ Սանկտ Պետերբուրգի պայմանավորվածությունը ավելի շատ Բաքվի սրտով է: Ինչպես արդեն բազմիցս գրել ենք, Վիեննայում պայմանավորվածություն է ձեռք բերվել 1994 թ. հրադադարի համաձայնագրի անվերապահ կատարման, հակամարտության գոտում ռազմական գործողությունները կանխարգելող մեխանիզմների ներդրման եւ դիտորդների մանդատի եւ թվաքանակի ավելացման վերաբերյալ: